Henrique VIII d'Anglaterra, naixito d'o palacio de Placentia (Greenwich, Londres, Reino d'Anglaterra) o 28 de chunio de 1491 y muerto en o palacio de Whitehall (Londres, Reino d'Anglaterra) o 28 de chinero de 1547, estió un rei d'Anglaterra dende o 24 d'abril de 1509, quan sucedió a lo suyo pai Henrique VII d'Anglaterra, dica la suya muerte. Yera fillo d'Henrique VII d'Anglaterra y d'a suya muller Isabel de York. Fue apedacato en a capilla de Sant Chorche d'o castiello de Windsor (Berkshire). Ye muit conoixito en estar una fegura important en a scena diplomatica europeya d'os anyos 1520, mientres os alazetz d'o Protestantismo, quan a suya intervención presonal establió a Ilesia anglicana como una ilesia separata d'a Ilesia Catolica, encara que en os suyos oríchens as suyas duferencias con Roma yeran nomás una qüestión privata relativa a lo suyo esvurcio con a suya primera muller Catarina d'Aragón.